《使辽作十四首 其十四》
宋代·刘跂

日觉筋骸耗，中宵惨未宁。厌看山濯濯，快见柏青青。

记里无官堠，更衣有短亭。心惊此何地，生死一流萍。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。